LBS માર્ગ પર રહેતી કાદïમ્બરી જોઇસરે મિડ-ડે LOCALને કહ્યું હતું કે ‘થોડા દિવસ પહેલાં હું મારા ઘરેથી સાંજના વૉક પર નીકળી હતી. નિર્મલ લાઇફસ્ટાઇલથી ફ્રેન્ડ્સ સ્કૂલ તરફ જતી ફુટપાથની નજીક એટલી બધી ટ્રકો, મિની ટ્રક, બસો પાર્ક કરેલી હતી કે LBS માર્ગથી ફુટપાથ પૂરી રીતે અલગ જ પડી જતી હતી. આવામાં જો કોઈ આવીને તમારું પર્સ મારી લે કે ચેઇન-સ્નૅચિંગનો બનાવ બની જાય તો રસ્તાની બીજી તરફથી જઈ રહેલા લોકોને ખબર પણ ન પડે. એક મહિલા તરીકે મને એક વાર મનમાં વિચાર આવ્યો કે આવી સૂમસામ ફુટપાથ પર જો કોઈ અચાનકથી આવીને પકડી લે કે છેડખાની કરે તો પણ મહિલા ગમે એટલી બૂમો પાડે પણ તેનો અવાજ LBS માર્ગના ટ્રાફિકને લીધે કોઈ સુધી પહોંચી શકે એમ નથી. અચરજની વાત એ છે કે બાજુમાં જ મુલુંડ ટ્રાફિક-પોલીસની ચોકી આવેલી છે. શું તેમને આ બધું દેખાતું નહીં હોય?’